ai4bharat/Pralekha huggingface dataset:
மனித வள மேம்பாட்டு அமைச்சகம்
மத்திய மனிதவள மேம்பாட்டு அமைச்சகத்தின் தேசிய புத்தக டிரஸ்ட் அமைப்பு #StayHomeIndiaWithBooks முன்முயற்சியைத் தொடங்கியுள்ளது
என்.பி.டி.யின் இணையதளத்தில் இருந்து PDF பைல்களாக 100க்கும் மேற்பட்ட புத்தகங்களைப் பதிவிறக்கம் செய்து கொள்ளலாம்
கோவிட் - 19 பரவுதலைத் தடுப்பதற்கு இந்திய அரசு மேற்கொண்டுள்ள தடுப்பு நடவடிக்கைகளின் தொடர்ச்சியாக, மக்கள் வீடுகளுக்குள்  மற்றும் வீடுகளிலேயே  இருப்பதை ஊக்குவிப்பதற்காக மத்திய மனிதவள மேம்பாட்டு அமைச்சகத்தின் தேசிய புத்தக டிரஸ்ட் அமைப்பு, வீட்டில் இருக்கும்போது புத்தகம் படிக்கும் பழக்கத்தை ஊக்குவிப்பதற்காக, தேர்ந்தெடுக்கப்பட்ட மற்றும் அதிகம் விற்பனையாகும் தலைப்புகளிலான புத்தகங்களை இலவச பதிவிறக்கத்துக்கு அளிக்க முன்வந்துள்ளது. #StayHomeIndiaWithBooks என்ற முன்முயற்சியின் ஒரு பகுதியாக இந்த ஏற்பாடு செய்யப்பட்டுள்ளது.
100க்கும் மேற்பட்ட புத்தகங்களை பி.டி.எப். பைல்களாக என்.பி.டி.யின் இணையதளத்தில் https://nbtindia.gov.in இருந்து பதிவிறக்கம் செய்து கொள்ளலாம். தமிழ், இந்தி, ஆங்கிலம், அசாமியா, பங்க்ளா, குஜராத்தி, மலையாளம், ஒடியா, மராத்தி, கோக்போரோக், மிஜோ, போடோ, நேப்பாளி, பஞ்சாபி, தெலுங்கு, கன்னடம், உருது மற்றும் சமஸ்கிருத மொழிகளில் இந்தப் புத்தகங்கள் உள்ளன. கற்பனை சாகசக் கதைகள், தலைவர்களின் வாழ்க்கை வரலாறுகள், பிரபல அறிவியல் புத்தகங்கள், ஆசிரியர்களின் கையேடுகள், மற்றும் குழந்தைகள், பெரியவர்களுக்கான அதிக புத்தகங்கள் இதில் இடம் பெற்றுள்ளன. அத்துடன், தாகூர், பிரேம்சந்த் ஆகியோரின் புத்தகங்களும், மகாத்மா காந்தி பற்றிய புத்தகங்களும் இதில் உள்ளன. குடும்பத்தில் உள்ள அனைவரும் படித்து மகிழ்வதற்கான புத்தகங்கள் இந்தப் பட்டியலில் இடம் பெற்றுள்ளன. இந்தப் பட்டியலில் மேலும் புத்தகங்கள் சேர்க்கப்படும்.
விடுமுறைகள் வந்துவிட்டன , நீங்கள் மறக்க முடியாத விலங்குகள் , ஒன்பது சிறிய பறவைகள் , புதிர் , காந்தி தத்துவ சட்கம் , இந்தியாவில் பெண் விஞ்ஞானிகள் , செயல்பாடு அடிப்படையில் அறிவியல் கற்றல் , ஏ டச் ஆஃப் கிளாஸ் , காந்தி: அஹிம்சையின் மாவீரர்  என்ற சில தலைப்புகளிலும், இன்னும் பல தலைப்புகளிலும் புத்தகங்கள் இலவசப் பதிவிறக்கப் பட்டியலில் சேர்க்கப்பட்டுள்ளன.
இந்த பி.டி.எப். புத்தகங்கள் படிப்பதற்கு மட்டுமே. அத்தாட்சி இல்லாத அல்லது வணிக ரீதியிலான பயன்பாடுகளுக்கு அனுமதி இல்லை.
(Visitor Counter : 179
நிதி ஆணையம்
15-வது நிதிக்குழு தனது 2020-21 ஆம் ஆண்டுக்கான அறிக்கையை குடியரசுத் தலைவரிடம் சமர்ப்பித்தது
15-வது நிதிக்குழுவின் தலைவர் திரு. என்.கே.சிங், உறுப்பினர்கள் திரு.அஜய் நாராயண் ஜா, திரு.அசோக் லாஹிரி, திரு. ரமேஷ் சந்த், திரு. அனூப் சிங், செயலாளர் திரு. அரவிந்த் மேத்தா ஆகியோர் இன்று குடியரசுத் தலைவர் திரு.ராம் நாத் கோவிந்தைச் சந்தித்து, 2020-21 ஆம் ஆண்டுக்கான ஆணையத்தின் அறிக்கையை மேல் நடவடிக்கைக்காக சமர்ப்பித்தனர். இந்த அறிக்கையில் செய்யப்பட்டுள்ள பரிந்துரைகள் குறித்து நிதி ஆணையக் குழுவினர் குடியரசுத் தலைவரிடம் எடுத்துரைத்தனர்.
15-ஆவது நிதிக்குழு 2017 நவம்பர் 27 ஆம் தேதியன்று அரசியல் சட்டத்தின் 280-வது பிரிவின் கீழ், குடியரசுத் தலைவரால் அமைக்கப்பட்டது. 2020 ஏப்ரல் ஒன்றாம் தேதி முதல், 2025 மார்ச் 31 ஆம் தேதி வரையிலான 5 ஆண்டு காலத்திற்குத் தேவையான பரிந்துரைகளைச் செய்வதற்காக குழு அமைக்கப்பட்டது. இதற்கென குடியரசுத் தலைவர் வெளியிட்ட அறிவிக்கையில், ஆணையத்தின் பணிகள் குறித்த விரிவான குறிப்பு இடம்பெற்றுள்ளது.
பின்னர், 2019 நவம்பர் 27 தேதியிட்ட அரசிதழ் அறிவிக்கையில், 15-வது நிதிக்குழு 2020-21 ஆம் ஆண்டுக்கான அறிக்கையை 2019 நவம்பர் 30 ஆம் தேதிக்குள் சமர்ப்பிக்குமாறு கேட்டுக் கொள்ளப்பட்டது. இதனைத் தொடர்ந்து, 2021 ஏப்ரல் ஒன்றாம் தேதி முதல், 2026 மார்ச் 31 ஆம் தேதி வரையிலான 5 ஆண்டு காலத்திற்கு உரிய அறிக்கையை, 2020 அக்டோபர் 30 ஆம் தேதிக்குள் சமர்ப்பிக்குமாறு கேட்டுக்கொள்ளப்பட்டது.
பாதுகாப்பு அமைச்சகம்
1971 ஆம் ஆண்டு போரின் பொன்விழா ஆண்டு வெற்றிச் சுடர், அந்தமான் மற்றும் நிக்கோபார் தீவுகள் வழியாக சென்றது
1971 ஆம் ஆண்டு போரின் பொன்விழா ஆண்டு வெற்றிச் சுடர், அந்தமான் மற்றும் நிக்கோபார் தீவுகள் வழியாக சென்றது.
1971ம் ஆண்டு நடந்த போரில் இந்தியா பெற்ற வெற்றியின் 50வது ஆண்டு விழாவை கொண்டாடும் வகையில், வெற்றிச் சுடர் நாட்டின் பல பகுதிகளுக்கு எடுத்துச் செல்லப்படுகிறது. தற்போது இந்த வெற்றி ஜோதி, அந்தமான் மற்றும் நிக்கோபார் தீவுகளை கடந்து சென்றது.
கடற்படையின் எல்சியு ரக கப்பலில் எடுத்துச் செல்லப்படும் இந்த வெற்றி ஜோதி, அந்தமான் நிக்கோபார் தீவுகளின் நார்கண்டம் தீவு வழியாக சென்றது. அப்போது ஐஎன்எஸ் சரயு மற்றும் மற்றொரு எல்சியு ரக கப்பல்கள் உடன் சென்றன. எரியும் நிலையில் உள்ள இந்தியாவின் ஒரே எரிமலை அமைந்திருக்கும் பேரன் தீவையும் இந்த வெற்றி ஜோதி கடந்து சென்றது. எரிமலை புகையை வெளியேற்றும் பின்னணியில், வெற்றி ஜோதி கடற்படை கப்பலில் எடுத்துச் செல்லப்பட்டது.
இந்த வெற்றி ஜோதி, ஹட் வளைகுடாவை சென்றடையும். அது இந்திய கடலோர காவல் படையின் கட்டுப்பாட்டில் பொது மக்களின் பார்வைக்கு வைக்கப்படும். ஹட் வளைகுடாவில் வெற்றி ஜோதியை பொதுமக்கள் பார்வையிட்ட பின், அந்த ஜோதி போர்ட் பிளேர் கொண்டுவரப்பட்டு சுதந்திர தின அணிவகுப்பின்போது, நேதாஜி சுபாஷ் சந்திரபோஸ் ஸ்டேடியத்தில் வைக்கப்படும்.
சுதந்திர தின கொண்டாட்டத்துக்குப்பின், வெற்றி ஜோதி, தெற்கு பகுதியில் உள்ள தீவுகளுக்கு தனது அடுத்த கட்ட பயணத்தை ஆகஸ்ட் 15ம் தேதி மாலை தொடங்கும்.
------
(Visitor Counter : 212
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 195.84 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 195.84 கோடிக்கும் அதிகமான  டோஸ்கள் செலுத்தப்பட்டுள்ளன. 2,52,19,258 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.55 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.15 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.64 சதவீதமாக உள்ளது. கடந்த 24 மணி நேரத்தில் 7,985 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,26,82,697.
இந்தியாவில் கடந்த 24 மணி நேரத்தில் 12,847 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 5,19,903 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 85.69 கோடி . வாராந்திரத் தொற்று 2.41 சதவீதமாக உள்ளது. தினசரித் தொற்று விகிதம் 2.47 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1834670
குடியரசுத் துணைத் தலைவர் செயலகம்
குடியரசுத் துணை தலைவருக்கு கண்புரை அறுவை சிகிச்சை
குடியரசுத் துணை தலைவர் திரு. எம். வெங்கையா நாயுடுவிற்கு இன்று ஐதராபாத்தில் உள்ள எல்.வி. பிரசாத் கண் மருத்துவமனையில் கண்புரை அறுவை சிகிச்சை மேற்கொள்ளப்பட்டது. டாக்டர். பிரவின் கிருஷ்ணா வட்டவல்லி தலைமையிலான மருத்துவர் குழு இந்த சிகிச்சையை மேற்கொண்டனர். அறுவைசிகிச்சைக்கு பிறகு வீட்டுக்கு அனுப்பப்பட்ட குடியரசுத் துணை தலைவர் மூன்று நாட்களுக்கு முழு ஒய்வு எடுக்க வேண்டும் என்று மருத்துவர்கள் அறிவுறுத்தியுள்ளனர். இதனையடுத்து இந்த ஓய்வு நாட்களின்போது பார்வையாளர்கள் அவரைக் காண வர வேண்டாம் என்று அறிவுறுத்தப்பட்டுள்ளது.
பிரதமர் அலுவலகம்
ஜார்கண்ட் மாநில தினத்தை முன்னிட்டு அம்மாநில மக்களுக்கு பிரதமர் வாழ்த்து
ஜார்கண்ட் மாநில தினத்தை முன்னிட்டு அம்மாநில மக்களுக்கு பிரதமர் திரு. நரேந்திர மோடி வாழ்த்துக்களை தெரிவித்துள்ளார். பகவான் பிர்சா முண்டாவின் இந்த வரலாற்று சிறப்புமிக்க பூமி வளர்ச்சிப் பாதையில் முன்னேற வேண்டும் என்று அவர் வாழ்த்தினார்
“ஜார்க்கண்ட் மாநிலத்தின் நிறுவக தினத்தில் இங்கு வசிப்பவர்கள் அனைவருக்கும் வாழ்த்துக்கள். தனித்துவமான கலாசாரத்துடன் வரலாற்று அடையாளமாக விளங்கும் பகவான் பிர்சா முண்டாவின் இந்த பூமி வளர்ச்சிப் பயணத்தில் முன்னேற வேண்டும்” என்று பிரதமர் தனது டுவிட்டரில் கூறியுள்ளார்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 180.16 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 180.61 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.24 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1804622
எரிசக்தி அமைச்சகம்
“இந்திய மின்சார அமைப்புக்கான வானிலை தகவல் இணையதளம்” பற்றிய நூலை வெளியிட்டார் திரு. ஆர்.கே.சிங்
மின்சார அமைப்பு இயக்க கழக -த்திற்கு வருகை புரிந்த மின்சார மற்றும் புதிய, புதுப்பிக்கத்தக்க எரிசக்தித் துறை இணையமைச்சர் ஆர்.கே.சிங், “இந்திய மின்சார அமைப்புக்கான வானிலை தகவல் இணையதளம்” பற்றிய நூலை வெளியிட்டார். மின்சாரத்துறை வானிலை தகவல் இணையதளத்தின் பயன்பாட்டை பயன்படுத்திக் கொள்ள வசதியாக இந்திய வானிலைத் துறையோடு இணைந்து மின்சார அமைப்பு இயக்க கழகம்  இந்த குறிப்பு நூலை உருவாக்கி உள்ளது.
எரிசக்தி அமைச்சகம்
சந்தைக் கடன்களுக்கான வாய்ப்பு அதிகரிக்கப்பட்டிருப்பதால் ஊக்கமடைந்துள்ள மாநிலங்கள் மின்துறை சீர்திருத்தங்களுக்கு உறுதிபூண்டுள்ளன
மின்துறையில் நீடிக்கவல்ல சீர்திருத்தங்களை மேற்கொள்ள வேண்டுமென்ற நிபந்தனையுடன் கூடுதலாக கடன் பெறுவதற்கு மாநில அரசுகளை அனுமதிக்கும் திட்டம் ஒன்றை ஜூன் 2021-ல் மத்திய நிதியமைச்சகம் தொடங்கியது. இந்தத் திட்டத்தின் அமலாக்க முகமையாக மின்சார அமைச்சகத்தின் ஊரக மின்மயக்கழகம் செயல்படுகிறது.
சம்பந்தப்பட்ட மாநிலத்தின் உள்நாட்டு மொத்த உற்பத்தியில்  0.5 சதவீதம் மின்துறை திட்டங்களுக்கு கூடுதல் கடன் பெறுவதற்கான வரம்பாக அனுமதிக்கப்பட்டது. இந்தத் திட்டத்தின் கீழ் சீர்திருத்தங்களுக்கு உறுதிபூண்டால் மாநிலங்கள் கடன் பெறும் தொகையின் அளவு ரூ.80 ஆயிரம் கோடியாக உயர்த்தப்பட்டது.
இந்த நிதியாண்டில், இந்தத் திட்டத்தின் கீழ் பயன் பெற ஏறத்தாழ 20 மாநிலங்கள் ஆர்வம் காட்டியுள்ளன. நிதியமைச்சகத்தின் நிபந்தனைகளுக்கு உட்பட்டு சீர்திருத்தங்களை மேற்கொள்ள முன்வந்திருக்கும் ஆந்திரப்பிரதேசம் ரூ.2100 கோடிக்கு மேல் கடன் பெற ஒப்புதல் அளிக்கப்பட்டுள்ளது. மணிப்பூர், ராஜஸ்தான் மாநிலங்களில் முன்மொழிவுகளும் பரிசீலனையில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1790714
பிரதமர் அலுவலகம்
பிரபல பாடகர் திரு பூபிந்தர் சிங் மறைவுக்கு பிரதமர் இரங்கல் தெரிவித்துள்ளார்
பிரபல பாடகர் திரு பூபிந்தர் சிங் மறைவுக்கு
பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
ட்விட்டரில் பிரதமர் கூறியிருப்பதாவது;
“பல பத்து ஆண்டுகளாக நினைவில் நிற்கும் பாடல்களை வழங்கிய திரு பூபிந்தர் சிங் அவர்களின் மறைவால் வருத்தமடைந்துள்ளேன், அவரது வார்த்தைகள் ஏராளமான மக்களின் குரலாக ஒலித்துள்ளது. இந்த சோகமான தருணத்தில் எனது சிந்தனை அவரது குடும்பத்தாருடனும், ரசிகர்களுடனும் உள்ளது. ஓம் சாந்தி.”
புவி அறிவியல் அமைச்சகம்
வங்காள விரிகுடாவில் கடும் சூறாவளிப் புயல் உம்-பன்: மேற்கு வங்கம் மற்றும் வடக்கு ஒடிசா கடற்கரை பகுதிகளுக்கு புயல் எச்சரிக்கை: ஆரஞ்சு தகவல் 
இந்திய வானிலை ஆராய்ச்சி மையம் சமீபத்தில்  விடுத்துள்ள புயல் எச்சரிக்கை: மேற்குவங்க கடலில் மையம் கொண்டள்ள உம்-பன் கடும் சூறாவளிப் புயலானது, கடந்த 6 மணி நேரத்தில், வடக்கு – வடகிழக்கு திசையில், மணிக்கு 17 கிலோ மீட்டர் வேகத்தில் நகர்ந்து வங்காள விரிகுடாவின் மேற்கு மத்தியப் பகுதியில், தெற்கு பாரதீப் வுக்கு 420 கீ.மீ தொலைவிலும், தெற்கு-தென்மேற்கு திகா-வுக்கு  570 கி.மீ தொலைவிலும் மற்றும் தெற்கு மற்றும் தென்-மேற்கு கேபுபாரா  700 கி.மீ தொலைவிலும் இன்று காலை 11.30 மணிக்கு மையம் கொண்டிருந்தது.
இது வங்கக் கடலின் வடமேற்குக்கு குறுக்கே வடக்கு-வடகிழக்கு நோக்கி நகர்ந்து மேற்கு வங்கம்-வங்கதேசம் கடலோரப் பகுதியில் திகா மற்றும் ஹதியா தீவுகள் அருகே சுந்தர்பன்ஸ் பகுதியில் மே 20ம் தேதி மதியம்/ மாலை அதி தீவிர புயலாக மணிக்கு அதிகபட்சம் 165-185 கி.மீ வேகத்தில் கரையை கடக்கும் எனத் தெரிகிறது.
ஆந்திர மாநிலம் விசாகப்பட்டினத்தில் உள்ள டோப்ளர் வானிலை ரேடார் மூலம் உம்-பன் கடும் சூறாவளிப் புயல் தொடர்ந்து கண்காணிக்கப்படுகிறது.
மீனவர்களுக்கான எச்சரிக்கை
வங்காள விரிகுடாவின் மேற்கு மத்திய மற்றும் அதையொட்டியுள்ள மத்திய பகுதிகளில் அடுத்த 24 மணி நேரத்துக்கு மீனவர்கள் செல்ல வேண்டாம் என அறிவுறுத்தப்படுகின்றனர். அதேபோல் வங்காள விரிகுடாவின் வடக்கு மற்றும் வடக்கு ஒடிசா, மேற்கு வங்கம் மற்றும் வங்கதேச கடற்கரையை ஒட்டியுள்ள பகுதிக்கும் மே 20ம் தேதி வரை மீனவர்கள் செல்ல வேண்டாம் என அறிவுறுத்தப்படுகின்றனர். மீன்பிடி பணிகள் அனைத்தையும் நாளை வரை தற்காலிகமாக நிறுத்தி வைக்க வேண்டும். இந்த பகுதிகளில் ரயில் மற்றும் சாலைப் போக்குவரத்து மாற்றியமைக்கப்பட வேண்டும் அல்லது தற்காலிகமாக நிறுத்தி வைக்க வேண்டும்.
(Visitor Counter : 145
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 217.41 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 14,76,840 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 44,436 கொவிட் சிகிச்சை பெறுபவர்கள் எண்ணிக்கை 0.10 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,719 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,90,414 என அதிகரித்துள்ளது.
கடந்த 24 மணி நேரத்தில் 4,912 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.33 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,03,888 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1861876
பிரதமர் அலுவலகம்
மும்பை மேற்கு மலட் பகுதியில் கட்டிடம் இடிந்து விழுந்ததில் ஏற்பட்ட உயிரிழப்புக்கு பிரதமர் இரங்கல்
உயிரிழந்தோர் குடும்பத்துக்கு கருணைத் தொகையை பிரதமர் அறிவித்தார்
மும்பை மேற்கு மலட் பகுதியில், கட்டிடம் இடிந்து விழுந்ததில் ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
சுட்டுரையில் பிரதமர் விடுத்துள்ள செய்தியில் கூறியிருப்பதாவது:
‘‘மும்பை மேற்கு மலட் பகுதியில் கட்டிடம் இடிந்து விழுந்ததன் காரணமாக ஏற்பட்ட உயிரிழப்பால் வேதனையடைந்தேன். இந்த சோகமான நேரத்தில், உயிரழந்தவர்களின் குடும்பங்களுக்கு எனது இரங்கலை தெரிவித்துக்கொள்கிறேன். காயம் அடைந்தோர் விரைவில் குணமடைய நான் பிராத்திக்கிறேன்: பிரதமர் @narendramodi’’
உயிரழந்தவர்களின் குடும்பத்துக்கு தலா ரூ.2 லட்சமும், காயம் அடைந்தோருக்கு 50,000 ரூபாயும் கருணைத் தொகையாக பிரதமரின் தேசிய பேரிடர் நிவாரண நிதியில் இருந்து வழங்கப்படும் என பிரதமர் அறிவித்தார்.
----
(
சுகாதாரம் மற்றும் குடும்ப நலத்துறை அமைச்சகம்
58 பேருக்கு புதிய கொரோனா வைரஸ் தொற்று
இங்கிலாந்தில் ஏற்பட்ட புதிய வகை கொரோனா வைரஸால், இந்தியாவில் 58 பேர் பாதிக்கப்பட்டுள்ளனர். இவர்கள் தனி அறையில் வைக்கப்பட்டு சிகிச்சை அளிக்கப்படுகின்றனர். இவர்களின் நெருங்கிய உறவினர்களும் தனிமைபடுத்தப்பட்டுள்ளனர்.
நாட்டில் கொவிட் சிகிச்சை பெறுபவர்களின் எண்ணிக்கை தொடர்ந்து குறைந்து இன்று 2,31,036 ஆக உள்ளது. இது மொத்த பாதிப்பில் 2.23 சதவீதம் ஆகும்.
கடந்த 39 நாட்களாக, தினசரி குணமடைவோர் எண்ணிக்கை, தினசரி பாதிப்பை விட அதிகமாக உள்ளது. கடந்த 24 மணி நேரத்தில் 29,091 குணமடைந்துள்ள நிலையில், 16,375 பேருக்கு புதிதாக தொற்று ஏற்பட்டுள்ளது.
கடந்த 24 மணி நேரத்தில் 8,96,236 பேருக்கு கொரோனா பரிசோதனை செய்யப்பட்டுள்ளது.
நாட்டில் கொவிட் தொற்றிலிருந்து குணமடைந்தோர் எண்ணிக்கை ஒரு கோடியை  நெருங்குகிறது. இதனால் குணமடைந்தோர் வீதம் 96.32 சதவீதமாக உள்ளது.
கடந்த 24 மணி நேரத்தில், மகாராஷ்டிராவில் 4,875 பேருக்கும், கேரளாவில் 3,021 பேருக்கும், சட்டீஸ்கரில் 1,147 பேருக்கும் தொற்று ஏற்பட்டுள்ளது. கடந்த 24 மணி நேரத்தில், 201 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1686181
ஜல்சக்தி அமைச்சகம்
நீர்நிலைகள் கணக்கெடுப்பு
நாடாளுமன்றத்தின் மக்களவையில் கேள்வி ஒன்றுக்கு ஜல்சக்தி துறை இணையமைச்சர் திரு பிஷ்வேஸ்வர் துடு எழுத்துபூர்வமாக தாக்கல் செய்த பதிலில் கூறியதாவது:
பிரதமரின் கிரிஷி சின்சாயி திட்டம் கடந்த 2016ம் ஆண்டு தொடங்கப்பட்ட பின், 99 நீர் பாசன திட்டங்களுக்கு முன்னுரிமை அளிக்கப்பட்டு மத்திய அரசின் நிதியுதவியுடன் மேம்படுத்தப்படுகின்றன.
இவற்றில் 46 திட்டங்களை மாநில அரசுகள் முடித்து விட்டன. 21 திட்டங்களில் பணிகள் 90 சதவீதத்துக்கு மேல் முடிந்து விட்டன. அவற்றின் விவரங்களை கீழ்கண்ட இணைப்பில் காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777265
கப்பல் போக்குவரத்து அமைச்சகம்
அந்தமான் நிகோபார் தீவுகளில் உள்ள கப்பல் பழுதுபார்க்கும் மையத்தை விரிவுபடுத்துவதற்கான திருத்தப்பட்ட செலவு மதிப்பீட்டுக்கு கப்பல் போக்குவரத்து துறை அமைச்சகம் அனுமதி
அந்தமான் நிகோபார் தீவுகளில் உள்ள கப்பல் பழுதுபார்க்கும் மையத்தை ரூ.123.95 கோடியில் விரிவுபடுத்துவதற்கான திருத்தப்பட்ட செலவு மதிப்பீட்டுக்கு மத்திய கப்பல் போக்குவரத்துத் துறை அமைச்சகம் அனுமதி அளித்துள்ளது.
கப்பல் தொடர்பான நடவடிக்கைகள்தான் அந்தமான் நிகோபார் தீவின் வாழ்வாதாரம். பெரும்பாலான வளர்ச்சிப் பணிகள் இதை சார்ந்தே உள்ளன. எந்தத் தடையும் இல்லாமல், கப்பல் போக்குவரத்து நடவடிக்கைகளை மேற்கொள்ள, கப்பல் பழுதுபார்க்கும் வசதிகள் மேம்படுத்தப்படவேண்டும். கப்பல் போக்குவரத்து குறிப்பிடத்தக்க அளவு அதிகரித்துள்ளதால், போர்ட் பிளேயரில் தற்போதுள்ள பழுது பார்க்கும் வசதிகள், கப்பல் போக்குவரத்து துறை அமைச்சகத்தால் விரிவுபடுத்தப்படுகின்றன. தற்போதுள்ள தளத்தின் நீளம் 90 மீட்டர் நீட்டிக்கப்படும். இந்த விரிவாக்கம் கப்பல் கட்டும் மற்றும் பழுதுபார்க்கும் தொழிலை ஊக்குவிக்கும் மற்றும் மத்திய அரசின் ‘மேக் இன் இந்தியா’ திட்டத்துக்கும் உதவும்.
விநியோகம், உலர்துறையில் நீர் இறைக்கும் குழாய் நிறுவுதல், தெற்கு அந்தமான் போர்ட் பிளேரில் இதர பாகங்கள் அமைத்தல் ஆகியவை உட்பட உலர்துறை-2 விரிவாக்கத் திட்டத்தை மத்தியப் பிரிவு திட்டத்தின் கீழ் ரூ.96.24 கோடியில், 42 மாதங்களுக்குள் முடிப்பதற்கு, கப்பல் போக்குவரத்துத் துறை அமைச்சகத்தால் கடந்த 2016, பிப்ரவரியில் அனுமதி அளிக்கப்பட்டது. இந்த பணியின்நோக்கம், அதிக மற்றும் பெரிய கப்பல்களை நிறுத்துவதற்காக, தற்போதுள்ள கப்பல் தளத்தை 90 மீட்டர் நீட்டிப்பதாகும். இந்த வசதி, போர்ட் பிளேரில் உள்ள தற்போதைய பழுபார்க்கும் திறனை இரட்டிப்பாக்கி மற்றும் வேலை வாய்ப்புகளை உருவாக்கி தீவில் உள்ள மக்களின் வருமானத்தை அதிகரிக்கும். இந்தத் திட்டத்துக்கு அனுமதி அளிக்கப்பட்ட ஆரம்பகட்ட பணிகள் 07.03.2017-ல் தொடங்கியது.
இத்திட்டத்தில் சில தொழில்நுட்ப மாற்றங்கள் காரணமாக, செலவு மற்றும் நேரம் அதிகமானது. இதனால் திருத்தப்பட்ட செலவு மதிப்பீடு ரூ.123.95கோடிக்கு கப்பல் போக்குவரத்துத் துறை அமைச்சகம் தற்போது அனுமதி வழங்கியுள்ளது. உலர் துறையின் இந்த நீட்டிப்பு வசதி கப்பல்தொழிற்துறைக்கு 2021, ஆகஸ்ட் மாதத்துக்குள் தயாராகிவிடும்.
------
(Visitor Counter : 201
கப்பல் போக்குவரத்து அமைச்சகம்
இந்திய கப்பல் கழகத்தின் வைர விழா கொண்டாட்டம்: மத்திய அமைச்சர் திரு. மன்சுக் மாண்டவியா தொடங்கிவைத்தார்.
இந்திய கப்பல் கழகத்தின் வைர விழா கொண்டாட்டத்தை கப்பல் போக்குவரத்து துறை அமைச்சர் திரு. மன்சுக் மாண்டவியா தொடங்கிவைத்தார்.
இந்திய கப்பல் கழகத்தின் வைர விழாவை முன்னிட்டு ஊழியர் ஒருவர் உருவாக்கிய லோகோவையும் அமைச்சர் திரு.மன்சுக் மாண்டவியா திறந்து வைத்தார். இந்த விழாவை முன்னிட்டு நடைபெற்ற போட்டிகளில், வெற்றி பெற்றவர்களுக்கு பரிசுகளையும் அமைச்சர் வழங்கினார்.
இந்நிகழ்ச்சியில் பேசிய மத்திய அமைச்சர் திரு. மன்சுக் மாண்டவியா, ‘‘ இந்திய கப்பல் கழகம், 59 ஆண்டுகளை நிறைவு செய்து, 60-வது ஆண்டில் நுழைவதற்கு வாழ்த்துக்களை தெரிவித்தார். இந்திய கப்பல் கழகத்தின் நிதி நிலையை பாராட்டிய மத்திய அமைச்சர், இந்திய கப்பல் கழகத்தின் வளர்ச்சி, இந்தியாவின் வளர்ச்சி என பாராட்டினார். காந்தி ஜெயந்தி நாளில், நிறுவன நாளை கொண்டாடும் இந்திய கப்பல் கழகம், காந்திஜி வலியறுத்திய தற்சார்பு இந்தியாவை நோக்கிய செல்ல வேண்டும் என கூறினார். வரும் ஆண்டுகளில் இந்திய கப்பல் கழகமும், அதன் ஊழியர்களும், மிக உயர்ந்த இலக்குகளை அடைய வேண்டும் என அமைச்சர் திரு.மன்சுக் மாண்டவியா வாழ்த்தினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661063
நித்தி ஆயோக்
ஃபின்டெக் ஓப்பன் ஹேக்கத்தானை போன்பே உடன் இணைந்து நிதி ஆயோக் தொடங்கியது
நிதி த் தொழில்நுட்பத்தை ஊக்குவிப்பதற்கான ஃபின்டெக் ஓப்பன் மாத நிகழ்வுகளின் ஒரு பகுதியாக ஃபின்டெக் ஓப்பன் ஹேக்கத்தானை போன்பே உடன் இணைந்து நிதி ஆயோக் தொடங்கியுள்ளது.
ஃபின்டெக்கிற்கான மிகவும் ஆக்கப்பூர்வமான தீர்வுகளை உருவாக்குவதற்கான அனைவருக்குமான முதல் ஹேக்கத்தான் நிகழ்வு இதுவாகும். இந்தியா முழுவதிலும் உள்ள கண்டுபிடிப்பாளர்கள், டிஜிட்டல் படைப்பாளிகள் மற்றும் டெவலப்பர்கள் சிந்திக்கவும், யோசனைகளை வெளிப்படுத்தவும், கோடிங் உருவாக்கவும் இந்த ஹேக்கத்தான் வாய்ப்பளிக்கும்.
ஹேக்கத்தான் பங்கேற்பாளர்கள், போன் பே பல்ஸ் போன்ற திறந்த-தரவு தளங்களை, கணக்குத் திரட்டி போன்ற கட்டமைப்புகளுடன் பயன்படுத்தி கீழ்காணும் தீர்வுகளை வழங்கலாம்:நிதி உள்ளடக்கத்தில் கவனம் செலுத்தும் வகையில் கடன், காப்பீடு அல்லது முதலீடுகளுக்கான மாற்று இடர் மாதிரிகள்.பல்வேறு மக்கள்தொகை மற்றும் நிலப்பரப்புகளுக்கான புதுமையான நிதிச் சேவை படைப்புகள்டிஜிட்டல் பேமெண்ட் தரவுகளின் அடிப்படையில் மேம்படுத்தப்பட்ட காட்சிப்படுத்தல் மற்றும் நுண்ணறிவு
வெற்றியாளர்களுக்கு முதல் பரிசாக ரூ 1.50 லட்சம் ஒரு குழுவுக்கும், இரண்டாம் பரிசாக ரூ 1 லட்சம் வீதம் இரண்டு அணிகளுக்கும், மூன்றாம் பரிசாக ரூ 75,000 வீதம் மூன்று குழுக்களுக்கும் வழங்கப்படும்.
பதிவு செய்து கொள்வதற்கான கடைசி தேதி 2022 பிப்ரவரி 23 இரவு 11.59 மணியாகும். https://cic.niti.gov.in/fintech-open-month-hackathon.html எனும் முகவரியில் பதிவு செய்து கொள்வதோடு மேலும் தகவல்களையும் காணலாம்.
மேலும் விவரங்களுக்கு, இந்த ஆங்கில ச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1798733
சுகாதாரம் மற்றும் குடும்ப நலத்துறை அமைச்சகம்
கொவிட் தொற்றிலிருந்து குணமடைந்தோர் எண்ணிக்கை 87 லட்சத்தைக் கடந்தது
கொவிட் தொற்றிலிருந்து குணமடைந்தோர் எண்ணிக்கை 87 லட்சத்தைக் கடந்துள்ளது. இதனால் குணமடைந்தோர் வீதம் 93.65 சதவீதமாக அதிகரித்துள்ளது.
நாட்டில் இன்று மொத்தம் 4,55,555 பேர் கொவிட் சிகிச்சை பெற்று வருகின்றனர். இது நாட்டின் மொத்த பாதிப்பில் 4.89 சதவீதம்.
சிகிச்சை பெறுபவர்களில் 70 சதவீதம் பேர் மகாராஷ்டிரா, கேரளா, டெல்லி, ராஜஸ்தான், உத்தரப் பிரதேசம், கர்நாடகா, மேற்கு வங்கம், சட்டீஸ்கர் ஆகிய 8 மாநிலங்களைச் சேர்ந்தவர்கள்.
87,014 கொவிட் நோயாளிகளுடன் மகாராஷ்டிரா முதல் இடத்தில் உள்ளது. 64,615 பேருடன் கேரளா 2ம் இடத்திலும், 38,734 பேருடன் தில்லி 3ம் இடத்திலும் உள்ளது.
கடந்த 24 மணி நேரத்தில், 43,082 பேருக்கு புதிதாக தொற்று ஏற்பட்டுள்ளது. 39,379 பேர் குணமடைந்துள்ளனர். இதன் மூலம் குணமடைந்தோர் மொத்த எண்ணிக்கை 87 லட்சத்தைத்  தாண்டியுள்ளது. குணமடைந்தோர் வீதம் 93.65 சதவீதமாக அதிகரித்துள்ளது.
கடந்த 24 மணி நேரத்தில் மொத்தம் 492 பேர் உயிரிழந்துள்ளனர். இவர்களில் 75.20 சதவீதம் பேர் 10 மாநிலங்களையும், யூனியன் பிரதேசங்களையும் சேர்ந்தவர்கள். தில்லியில் 91 பேரும், மகாராஷ்டிராவில் 65 பேரும், மேற்கு வங்கத்தில் 52 பேரும் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்;
https://pib.gov.in/PressReleasePage.aspx?PRID=1676360
மின்னணு மற்றும் தகவல் தொழில்நுட்பம்
இந்தியாவின் ஆன்லைன் விளையாட்டிற்கென முதல் சிறப்பு அமைப்பு ஷில்லாங்கில் அமையவுள்ளது: மத்திய இணை அமைச்சர் திரு ராஜீவ் சந்திரசேகர்
இந்திய மென்பொருள் தொழில்நுட்பப் பூங்காக்கள் மூலம் டிஜிட்டல் இந்தியா ஸ்டார்ட் அப் நிறுவன முனையத்தின் கீழ் இந்தியாவின் ஆன்லைன் விளையாட்டிற்கென முதல் சிறப்பு அமைப்பு ஷில்லாங்கில் மார்ச் 2023-க்குள் அமையவுள்ளது என்று மத்திய மின்னணு, தகவல் தொழில்நுட்பம், திறன் மேம்பாடு மற்றும் தொழில்முனைவோர் துறை இணை அமைச்சர் திரு ராஜீவ் சந்திரசேகர் தெரவித்துள்ளார்.
“வடகிழக்கு பிராந்தியத்தில் உள்ள அனைத்து ஸ்டார்ட் அப் நிறுவனங்கள் மற்றும் தொழில் நிறுவனங்கள் மூலம், அடுத்த தலைமுறை ஆன்லைன் விளையாட்டு சூழ்நிலையை உருவாக்க முடிவு செய்யப்பட்டுள்ளது. பிரதமர் திரு நரேந்திர மோடியின் தொலைநோக்குப் பார்வையின் கீழ், ஸ்டார்ட் அப் நிறுவனங்கள் மற்றும் தொழில் முனைவோர்கள் ஷில்லாங், கொஹிமா மற்றும் வடகிழக்குப் பகுதிகளிலிருந்து அதிக அளவில் வரவேண்டும் என்பது இலக்காகும்” என்றார்.
செய்தியாளர்களிடம் பேசிய மத்திய இணை அமைச்சர் திரு ராஜீவ் சந்திரசேகர், இந்த ஆன்லைன் விளையாட்டு குறித்து பொதுமக்கள் ஆலோசனை கேட்கப்பட்டு தகவல் தொழில்நுட்ப சட்டங்கள் 2021-ல் சில திருத்தங்கள் செய்யப்படும் என்றார்.
எஃகுத்துறை அமைச்சகம்
எஃகு கழிவுகளை சாலையில் பயன்படுத்தும் தொழில்நுட்பம் பிரதமரின் ‘குப்பையிலிருந்து செல்வம்’ என்ற நோக்கத்தை நிறைவேற்றுகிறது: திரு.ஃபக்கன் சிங் குலாஸ்தே
அறிவியல் மற்றும் தொழில்துறை ஆராய்ச்சி கவுன்சிலின் 'ஒரு வாரம் ஒரு ஆய்வகம்' திட்டத்தின் கீழ் ஏற்பாடு செய்யப்பட்ட சந்திப்பில் கலந்து கொண்டு பேசிய மத்திய மத்திய எஃகுத் துறை இணையமைச்சர் எஸ். ஃபக்கன் சிங் குலாஸ்தே, சிஎஸ்ஐஆர் உருவாக்கிய எஃகு கழிவுகளை சாலையில் பயன்படுத்தும் தொழில்நுட்பம் பிரதமரின் ‘குப்பையிலிருந்து செல்வம்’ நோக்கத்தை நிறைவேற்றுவதாகக கூறினார்.
இந்தியா உலகிலேயே இரண்டாவது பெரிய எஃகு உற்பத்தி செய்யும் நாடு என்றும், நம் நாட்டில் 19 மில்லியன் டன் எஃகு கழிவுகள் திடக்கழிவுகளாக உருவாகிறது என்றும், இது 2030-ம் ஆண்டுக்குள் 60 மில்லியன் டன்னாக உயரும் என்றும் மத்திய இணையமைச்சர் ஃபக்கன் சிங் குலாஸ்தே தெரிவித்தார்.
எஃகு கழிவுகளை அகற்ற போதிய வழிகள் இல்லாத்தால், நீர், காற்று மற்றும் நில மாசுபாட்டிற்கு வழி வகுக்கிறது. குஜராத்தின் சூரத்தில் எஃகு கழிவுகளைப் பயன்படுத்தி உருவாக்கப்பட்டுள்ள சாலையில் சுமார் ஒரு லட்சம் டன் எஃகு கசடு பயன்படுத்தப்பட்டுள்ளது. இந்திய தேசிய நெடுஞ்சாலை ஆணையம் ஜேஸ்டபிள்யூ நிறுவனத்துடன் இணைந்து தேசிய நெடுஞ்சாலை-66  கட்டுமானத்தில் இந்த தொழில்நுட்பத்தை வெற்றிகரமாகப் பயன்படுத்தியுள்ளது.
நாடு முழுவதும் இந்த தொழில்நுட்பத்தைப் பயன்படுத்துவதற்கு மத்திய எஃகு அமைச்சகமும், அறிவியல் மற்றும் தொழில்நுட்ப அமைச்சகமும், சாலைப் போக்குவரத்து மற்றும் நெடுஞ்சாலைத்துறை அமைச்சகத்துடன் இணைந்து செயல்படுவதாக மத்திய இணையமைச்சர் ஃபக்கன் சிங் குலாஸ்தே எடுத்துரைத்தார்.